ananddey/assamese-wiki-corpus huggingface dataset:
মেটিছ (শ্ৰুতিকথা)

মেটিছ (/ˈmiːtɪs/; প্ৰাচীন গ্ৰীক: Μῆτις, ইংৰাজী: Metis; আক্ষৰিক অৰ্থ: 'প্ৰজ্ঞা', 'দক্ষতা' বা 'শিল্প'), প্ৰাচীন গ্ৰীক ধৰ্ম আৰু গ্ৰীক শ্ৰুতিকথাত বৰ্ণনা কৰা এগৰাকী অন্যতম গ্ৰীক অ'চেনিড। গ্ৰীক দেৱতাৰ ৰজা জ্যুছৰ উপদেষ্টা আৰু প্ৰথম পত্নী হিচাপে তেওঁ জনাজাত। তেওঁ জ্যুছ আৰু তেওঁৰ ভাতৃ-ভগ্নীসকলক তেওঁলোকৰ পিতৃ ক্ৰনাছৰ পেটৰ পৰা মুক্ত হোৱাত সহায় কৰিছিল আৰু যেতিয়া মেটিছৰ পুত্ৰ জ্যুছতকৈও শক্তিশালী হ’ব বুলি ভৱিষ্যদ্বাণী কৰা হৈছিল, তেতিয়া গৰ্ভৱতী মেটিছক জ্যুছে গিলি পেলাইছিল৷ তেওঁলোকৰ কন্যা এথেনাক তেওঁ জ্যুছৰ কপালেদি পলায়ন কৰাত সহায় কৰিছিল।

কিংবদন্তি

মেটিছ আছিল এগৰাকী অ'চেনিড অপেশ্বৰী, টাইটান অ'চেনাছ আৰু টেথিছৰ ৩০০০ কন্যাৰ ভিতৰত অন্যতম, আৰু ৩০০০ নদী-দেৱতাৰ ভগ্নী৷ মেটিছে জ্যুছক এটা বমিৰ ঔষধ দিছিল যাতে তেওঁৰ পিতৃ ক্ৰ’নাচে গিলি পেলোৱা তেওঁৰ ভাই-ভনীসকলক বমি কৰি উলিয়াই দিব পাৰে। টাইটান আৰু অলিম্পিয়ানসকলৰ মাজত ১০ বছৰ ধৰি চলা টাইটানোমাচি যুদ্ধ জয় কৰাৰ পিছত জ্যুছে মেটিছক অনুসৰণ কৰিছিল আৰু বিয়া পাতিছিল।

মেটিছ জ্যুছৰ বাবে এক অপৰিহাৰ্য সহায়ক আৰু ভাবুকি দুয়োটাই আছিল। জ্যুছ মেটিছৰ শৰ্যাসংগী হৈছিল যদিও গেইয়া আৰু ইউৰেনাছৰ ভৱিষ্যদ্বাণীৰ বাবে শংকিতও হৈছিল৷ তেওঁলোকে ভৱিষ্যদ্বাণী কৰিছিল যে মেটিছ আৰু জ্যুছে মাকতকৈও জ্ঞানী কন্যা আৰু পিতৃতকৈও শক্তিশালী পুত্ৰৰ জন্ম দিব, যিয়ে অৱশেষত জ্যুছক পদচ্যুত কৰি মহাবিশ্বৰ ৰজা হ'ব। এই পৰিণতিসমূহ প্ৰতিৰোধ কৰিবলৈ জ্যুছে মেটিছক প্ৰতাৰণা কৰি এজনী মাখিলৈ ৰূপান্তৰিত কৰে আৰু তৎক্ষণাত গিলি পেলায়। অৱশ্যে ইতিমধ্যে মেটিছৰ গৰ্ভত প্ৰথম আৰু একমাত্ৰ সন্তান এথেনা আছিল আৰু এথেনা জ্যুছৰ অন্তৰতেই ডাঙৰ-দীঘল হৈছিল। জ্যুছৰ আভ্যন্তৰৰ পৰাই মেটিছে জ্যুছক উপদেষ্টা হিচাপে শাসন কাৰ্যৰ পৰামৰ্শ দি থাকিল।

এথেনা সম্পূৰ্ণৰূপে বিকশিত হোৱাৰ পিছত মেটিছে তেওঁৰ বাবে পোছাক, কৱচ, ঢাল আৰু বৰ্শা তৈয়াৰ কৰিছিল৷ সেই বৰ্শা আৰু ঢালেৰে এথেনাই পিতৃৰ ভয়ংকৰ মূৰৰ বিষ হোৱাকৈ ভিতৰৰ পৰা একেলগে খুন্দা মাৰিবলৈ ধৰিছিল। মূৰৰ বিষ সহিব নোৱাৰি জ্যুছে লোৰ দেৱতা হেফেষ্টাছক মাতি আনি ট্ৰাইটন নদীৰ পাৰত মূৰটো ফালি ভিতৰত কি আছে খুলি চাবলৈ দিলে। মাকে তৈয়াৰ কৰা কৱচ পিন্ধি পূৰ্ণাংগ এথেনা জ্যুছৰ মনৰ পৰা ওলাই আহিল। অতি সোনকালেই তেওঁ প্ৰজ্ঞা, যুদ্ধ আৰু শিল্পকৰ্মৰ দেৱী হিচাপে প্ৰতিষ্ঠিত হ’ল।

তথ্য সংগ্ৰহ

শ্ৰেণী:গ্ৰীক কিংবদন্তি
শ্ৰেণী:গ্ৰীক দেৱতা
ৰ’জা ক্লিন’ফিলা

ৰ’জা ক্লিন’ফিলা হʼল গোলাপ (Rosa) গণৰ অন্তৰ্গত এবিধ সপুষ্পক উদ্ভিদৰ প্ৰজাতি। ইয়াৰ বিপৰীতে আধুনিক গোলাপ ফুলবোৰে দুদিনলৈও পানী জমা হোৱা সহ্য কৰিব নোৱাৰে। গ্ৰীষ্মমণ্ডলীয় অঞ্চলত ইয়াৰ সহনশীল বৈশিষ্ট্য দেখা পাই, ১৯৭৭ চনত এ. এফ. এলেন আৰু অন্যান্য বিশেষজ্ঞসকল ইয়াৰ প্ৰতি আকৰ্ষিত হৈছিল।

তথ্য উৎস

বাহ্যিক সংযোগ

plate 153 Rosa clinophylla: Rosier à feuilles penchées

শ্ৰেণী:উদ্ভিদজগত
মিনতি বৰঠাকুৰ

মিনতি বৰঠাকুৰ (জন্ম: ১৯৪৭ চন) অসমৰ এগৰাকী অধ্যাপক, শিক্ষাবিদ, নিবন্ধকাৰ, বক্তা, সমাজ সেৱক। তেখেতৰ পিতৃৰ নাম ভূমিদেৱ গোশ্বামী আৰু মাতৃৰ নাম মোক্ষদা দেৱী। তেওঁৰ পিতৃ কৰ বিভাগত চাকৰি কৰিছিল।

শিক্ষা

১৯৬১ চনত ফুলেশ্বৰী হাইস্কুলৰ পৰা হাইস্কুল শিক্ষান্ত পৰীক্ষাত সুখ্যাতিৰে উত্তীৰ্ণ হয়। ১৯৬৫ চনত তেওঁ দৰং কলেজ, তেজপুৰৰ পৰা কলেজৰ শ্ৰেষ্ঠ স্নাতক হিচাপে উত্তীৰ্ণ হয়। ১৯৭৪ চনত তেখেতে গুৱাহাটী বিশ্ববিদ্যালয়ৰ পৰা সুখ্যাতিৰে স্নাতকোত্তৰ ডিগ্ৰী লাভ কৰে।

কৰ্মজীৱন

তেখেত ডিফু কলেজত প্ৰবক্তা বিচাপে ১৯৭৪ চনত যোগদান কৰে আৰু ১৯৭৬ চনত কটন কলেজৰ দৰ্শন বিভাগত যোগদান কৰে আৰু ইয়াৰ পৰাই ২০০৬ চনত দৰ্শন বিভাগৰ মুৰব্বী অধ্যাপক বিচাপে অৱসৰ গ্ৰহণ কৰে।চাকৰি কালতে ১৯৯৪ চনত তেখেতৰ দেহত দুৰাৰোগ্য কৰ্কট ৰোগ ধৰা পৰে।

মিনতি বৰঠাকুৰৰ প্ৰধান পৰিচয় হ’ল তেওঁ দুবাৰকৈ চতুৰ্থস্তৰৰ পৰা সুষ্ঠ হোৱা এগৰাকী কৰ্কট ৰোগী ৷ পিছে তেখতে ৰুগ্ন শৰীৰেৰেই ২২ বছৰ ধৰি ড° ভুৱনেশ্বৰ বৰুৱা কৰ্কট প্ৰতিষ্ঠানত কৰ্কট ৰোগী সকলৰ বাবে বিনামূলীয়া সেৱা আগবঢ়াই আহিছে ৷ নিজৰ ঘৰত থকা ধ্যান কেন্দ্ৰ Minoti’s Counseling and Meditation Centre” ৰ যোগেদি ৰাইজলৈ বিনামূলীয়া সেৱা আগবঢ়াই আহিছে ৷ কটন কলেজত চাকৰি কৰি থকাৰ সময়ত ছাত্ৰ-ছাত্ৰীক ধ্যানৰ প্ৰশিক্ষণ দি পৰীক্ষাৰ ফলাফল উন্নত কৰিবলৈ সমৰ্থ হৈছিল ৷ অসমৰ বাহিৰেও ভাৰতৰ বিভিন্ন ৰাজ্যৰ লগতে বিদেশৰ বহু দেশৰ হাস্পাতাললৈ গৈ প্ৰেৰণা মূলক বক্তৃতা দিছে ৷ বিভিন্ন স্কুল, কলেজ আৰু বিশ্ববিদ্যালয়ত তেখেতে কৰ্কট ৰোগৰ সজাগতাৰ ওপৰত ভাষণ দিছে ৷ তেখেতক প্ৰেৰণা দায়িনী মিনতি নামেৰেও অভিহিত কৰিছে ৷  

বৈবাহিক জীৱন

১৯৬৫ চনত তেখেতৰ প্ৰয়াত নিকুঞ্জ বিহাৰী বৰঠাকুৰৰ লগত বিবাহপাশত আবদ্ধ হয়।

গ্ৰন্থপঞ্জী

মোৰ অসুখৰ এবছৰ
প্ৰেৰণা দায়িনী মিনতি (সম্পাদনা: নিকুমণি হুছেইন
The Hardworking Nyishi Women of India
কলিজা কাইতে বিন্ধিল যি চৰাইয়ে গান গায়
The Concept of Meditation and its Application to the Younger Generation (অপ্ৰকাশিত)

তেখেতে কৰ্কট ৰোগ আৰু মনৰ শক্তিৰ ওপৰত বিভিন্ন বাতৰি কাকত আৰু আলোচনীত নিয়মিতভাৱে লিখি আছে।

সন্মান

২০২০ চনত অসম চৰকাৰৰ তৰফৰ পৰা মুখ্যমন্ত্ৰী সৰ্বানন্দ সোনোৱাল দেবে সন্মানীয় সতী সাধিনী বঁটা প্ৰদান কৰে
প্ৰাগ চেনেৰ পৰা ২০০৫ চনত 'N.E. T.V. Woman of the year' আৰু 'প্ৰাগ সন্মান' লাভ কৰে
২০০৭ চনত নগালেণ্ডৰ গৱৰ্নৰে বিশেষ সন্মান প্ৰদান কৰে
২০০৮ চনত ডা° বাট্ৰা সংগঠনে 'Positive Health Hero' হিচাপে সন্মান জনায়
আন্তঃৰাষ্ট্ৰীয় ৰটাৰী ক্লাবে ২০১২ চনত 'Four Avenues of Service Award' আৰু ২০১৪ চনত ৰটাৰীৰ সৰ্বোচ্চ সন্মান 'Service Above Self Award' প্ৰদান কৰে
Assamese Association of North America সন্মান জনায়
চণ্ডিগড়ৰ ইউনাইটেড নিউজপেপাৰে বৰঠাকুৰৰ জীৱন কাহিনী ২০১৯ চনত তেওঁলোকে প্ৰকাশ কৰা 'Global Women of Substance' কিতাপত অন্তৰ্ভুক্ত কৰে।

তথ্যসূত্ৰ

বাহ্যিক সংযোগ

শ্ৰেণী:অসমৰ ব্যক্তি
শ্ৰেণী:অসমীয়া শিক্ষাবিদ
ফেমিলী প্লেনিং এছ'ছিয়েছন অৱ ইণ্ডিয়া

ফেমিলী প্লেনিং এছ'ছিয়েছন অৱ ইণ্ডিয়া বা ভাৰতীয় পৰিয়াল পৰিকল্পনা সংস্থা (FPA India) হৈছে ভাৰতৰ পঞ্জীয়নভুক্ত এটা দাতব্য সংস্থা। ১৯৪৯ চনত ধনবন্তী ৰামা ৰাও আৰু অৱবাই বোমাঞ্জী ৱাডিয়াই এই সংস্থাটো প্ৰতিষ্ঠা কৰিছিল। এই সংস্থাটোৰ সমগ্ৰ দেশতে ৪০টা স্থানীয় শাখা আছে যিয়ে যৌন স্বাস্থ্য আৰু পৰিয়াল পৰিকল্পনাক প্ৰসাৰিত কৰে। এই সংস্থা আন্তঃৰাষ্ট্ৰীয় পৰিকল্পিত পিতৃ-মাতৃত্ব ফেডাৰেচনৰ ৰাষ্ট্ৰীয় সংযুক্ত প্ৰতিষ্ঠান। এই সংস্থাৰ যোগেদি অন্যান্য বিষয়ৰ লগতে প্ৰজনন পছন্দ, আইনী আৰু নিৰাপদ গৰ্ভপাত, যৌন সংক্ৰামক ৰোগ, আৰু যৌন আৰু প্ৰজনন স্বাস্থ্যৰ বিষয়ে শিক্ষাৰ প্ৰসাৰ ঘটায়। এফ পি এ ইণ্ডিয়াত আছে ৩৯টা স্থায়ী ক্লিনিক। ইয়াৰ বৰ্তমানৰ ৰাষ্ট্ৰীয় সভাপতি ড° ৰত্নমালা এম দেশাই। এফ পি এ ইণ্ডিয়া হৈছে ভাৰতৰ ১৮খন ৰাজ্যত যৌন আৰু প্ৰজনন স্বাস্থ্যৰ ওপৰত গুৰুত্ব আৰোপ কৰি অত্যাৱশ্যকীয় স্বাস্থ্য সেৱা আগবঢ়োৱা এক প্ৰভাৱশালী সামাজিক সংস্থা।

স্থানীয় শাখা

এই সংস্থাৰ স্থানীয় শাখাসমূহ আগ্ৰা, আহমেদাবাদ, বাংগালুৰু, বেলগাঁও, বেলাৰী, ভূপাল, ভুৱনেশ্বৰ, বিদাৰ, বিজাপুৰ, চেন্নাই, ধৰৱাদ, ডিণ্ডিগুল, গোমিয়া, গোৱালিয়ৰ, হায়দৰাবাদ, ইন্দোৰ, জবলপুৰ, জয়পুৰ, কলচিনি, কলকাতা, লক্ষ্ণৌ, মাদুৰাই, মহলী, মুম্বাই, মহীশূৰ, নাগালেণ্ড, নতুন দিল্লী, নীলগিৰি, উত্তৰ কানাৰা, পঞ্চকুলা, পাটনা, পুনে, ৰাইচুৰ, ৰাজকোট, শিমোগা, সিংভূম, সোলাপুৰ, দক্ষিণ কানাৰা, শ্ৰীনগৰ, ত্ৰিবান্দ্ৰম, থানে আৰু যমুনানগৰ ৷

সহযোগী অংশীদাৰ

ৰাষ্ট্ৰীয় সংহত চিকিৎসা সংস্থা (NIMA) * ভাৰতীয় বাণিজ্য আৰু উদ্যোগ সংস্থাৰ ফেডাৰেচন (FICCI)
পেকাৰ্ড ফাউণ্ডেশ্যন
প্লেনড পেৰেণ্টহুড ফেডাৰেচন অৱ আমেৰিকা, ইউনিভাৰ্চিটি অৱ ৰচেষ্টাৰ, আমেৰিকা যুক্তৰাষ্ট্ৰ
জাপান ট্ৰাষ্ট ফাণ্ড
UNFPA
ৱেষ্ট ৱাইন্দ ফাউণ্ডেশ্যন
ফৰ্ড ফাউণ্ডেচন
ভাৰত চৰকাৰ
ৰাজ্যিক এইডছ কোষ
Falmily Health International (FHI)
চেণ্টাৰ ফৰ অপাৰেচন ৰিচাৰ্চ এণ্ড ট্ৰেইনিং (CORT)
হুমানাছ
এভাৰ্ট

তথ্যৰ উৎস

শ্ৰেণী:নাৰীৰ স্বাস্থ্য আৰু পৰিয়াল পৰিকল্পনা
শ্ৰেণী:নাৰী শিক্ষা
মনোৰমা দাস মেধি

মনোৰমা দাস মেধি (জন্ম:১৯৫০-) এগৰাকী বিশিষ্ট গল্পকাৰ। এক নাৰীকেন্দ্ৰিক সমালোচনামূলক ভঙ্গীৰ লগতে সমাজ জীৱনৰ প্ৰতি থকা সচেতনতা, গ্ৰামীণ সমাজ আৰু পৰম্পৰাগত যৌথ পৰিয়ালৰ নানা আভ্যন্তৰীণ দ্বন্দ্ব তেওঁৰ গল্পত প্ৰকাশ পাইছে। টংলাৰ পৰা প্ৰকাশিত দামল নামৰ লিটল্ মেগাজিন এখনৰ লগত তেওঁ ওতঃপ্ৰোতভাৱে জড়িত।

জন্ম

১৯৫০ চনত ভূটান পাহাৰৰ পাদদেশৰ দৰং জিলাৰ বেংবাৰী নামৰ গাঁৱত মনোৰমা দাস মেধিৰ জন্ম হয়।

শিক্ষাজীৱন

মেধিয়ে ১৯৭৩ চনত গুৱাহাটী বিশ্ববিদ্যালয়ৰ পৰা স্নাতকোত্তৰ ডিগ্ৰী লাভ কৰে।

কৰ্মজীৱন

দৰং জিলাৰ টংলা কলেজৰ অসমীয়া বিভাগৰ প্ৰবক্তা হিচাপে কৰ্মজীৱনৰ পাতনি মেলে।

সাহিত্য কৰ্ম

গল্পপুথি

কাঠগড়াত ঈশ্বৰ (১৯৯৫)
সপোনৰ সোণাৰু (২০০৩)
প্ৰেমগাথা (২০০৩)

বঁটা

জগন্নাথ ঠাকুৰ সাহিত্য সন্মান (এটি স্মাৰক,এখন প্ৰশস্তি পত্ৰ আৰু নগদ ৫০ হেজাৰ টকা), অসমীয়া গল্পৰ ক্ষেত্ৰত বিশেষ অৱদানৰ বাবে।

তথ্য সংগ্ৰহ

কথা বৰণ্যে ১০০, শোণিত বিজয় দাস , মুনীন বায়ন, গুৱাহাটী: কথা প্ৰকাশন, পৃষ্ঠা-২৬০

শ্ৰেণী:জীৱিত ব্যক্তি
শ্ৰেণী:গল্পকাৰ
আমনা শ্বৰীফ

আমনা শ্বৰীফ , জন্ম: ১৬ জুলাই ১৯৮২ চন, এগৰাকী ভাৰতীয় টেলিভিছন অভিনেত্ৰী, যিয়ে কহিঁ তো হোগা ধাৰাবাহিকত কাশিছ, হোংগে জুদা না হমত মুস্কান আৰু কছৌটি জিন্দাগী কী ২ ত কমলিকা চৌবে বাসুৰ চৰিত্ৰত অভিনয় কৰি দৰ্শকৰ মাজত পৰিচিত হৈছে। তদুপৰি তেওঁ কেইখনমান হিন্দী আৰু এখন তামিল ছবিতো অভিনয় কৰিছিল৷

জন্ম আৰু শিক্ষা

আমনাৰ ১৯৮২ চনৰ ১৬ জুলাইত জন্ম হয়। তেওঁৰ পিতৃ মুম্বাইৰ মহাৰাষ্ট্ৰৰ বাসিন্দা আৰু ভাৰতীয় আনহাতে তেওঁৰ মাতৃ পাৰ্চী-বাহৰেইন মূলৰ। তেওঁ বান্দ্ৰাৰ ছেইণ্ট এন্নেছ হাইস্কুলত অধ্যয়ন কৰিছিল। প্ৰায় এবছৰ ধৰি যোগাযোগ থকাৰ পিছত শ্বৰীফে ২০১৩ চনৰ ২৭ ডিচেম্বৰত তেওঁৰ ছবিৰ বিতৰকৰ পৰা প্ৰযোজকলৈ পৰিণত হোৱা প্ৰেমিক অমিত কাপুৰৰ সৈতে বিবাহপাশত আবদ্ধ হয়। ২০১৫ চনৰ ২ ছেপ্টেম্বৰত এই দম্পতীহালৰ প্ৰথম সন্তান আৰেইন নামৰ ল'ৰা এটাৰ জন্ম হয়।

কৰ্মজীৱন

কলেজৰ দ্বিতীয় বৰ্ষত পঢ়ি থাকোঁতেই শ্বৰীফে বিভিন্ন ব্ৰেণ্ডৰ মডেলিঙৰ অফাৰ লাভ কৰিবলৈ আৰম্ভ কৰে। শ্বৰীফে মিউজিক ভিডিঅ'ত অভিনয় কৰি নিজৰ কেৰিয়াৰ আৰম্ভ কৰিছিল। তেওঁ ৰাজীৱ খাণ্ডেলৱালৰ বিপৰীতে কহিঁ তো হোগা ধাৰাবহিকত কাশীছ সিনহাৰ চৰিত্ৰত অভিনয় কৰি অভিনয় জীৱনৰ পাতনি মেলে। ২০১২ চনৰ পৰা ২০১৩ চনলৈ ছ’নী টিভিৰ হোংগে জুদা না হম ধাৰাবহিকত ৰাকেশ বশিষ্ঠৰ সৈতে মুস্কান মিশ্ৰৰ চৰিত্ৰত তেওঁ অভিনয় কৰিছিল।

২০০৯ চনত আফতাব শিৱদাসানীৰ সৈতে বলীউড ছবি আলু চাটৰ জৰিয়তে আমনা শ্বৰীফে চলচ্চিত্ৰ অভিনয়ত প্ৰৱেশ কৰে। ২০১৪ চনত তেওঁ মোহিত ছুৰীৰ এক ভিলেইন নামৰ ছবিত অভিনয় কৰে।

আমনাই কেইবাখনো হিন্দী ছবিত অভিনয় কৰিছিল যদিও কোনো এখন ছবিয়েই বক্স অফিচত সফলতা লাভ কৰিব নোৱাৰিলে৷ তেওঁ ২০০২ চনত জাংছন নামৰ তামিল ছবি এখনতো অভিনয় কৰিছিল৷ ২০০৯ চনত হিন্দী ছবি আলু চাত আৰু ২০১৪ চনৰ এক ভিলেইন ছবিত অভিনয় কৰিছিল৷

ছবিত অভিনয় কৰাৰ উপৰি আমনাই দিল কা আলম, য়ে কিছনে জাদু কিয়া, চলনে লগা হায় হাৱায়েঁ, নীন্দো মেঁ খোৱাবোঁ কা, মুঝকো পিয়া কি য়াদ সতায়ে, হাছনা কামাল তেৰা নাচনা কামাল আদি জনপ্ৰিয় সংগীত ভিদিঅ’ত অভিনয় কৰে৷

কহিঁ তো হোগা, এক থি নায়িকা কছৌটি জিন্দগী কী২ আদি জনপ্ৰিয় ধাৰাবাহিকত অভিনয় কৰিছিল৷

তথ্য সূত্ৰ

শ্ৰেণী:ভাৰতীয় অভিনেত্ৰী
শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
শ্ৰেয়া ঘোষাল

শ্ৰেয়া ঘোষাল (জন্ম ১২ মাৰ্চ, ১৯৮৪) এগৰাকী ভাৰতীয় নেপথ্য গায়িকা। তেখেতে এতিয়ালৈকে চাৰিটা ৰাষ্ট্ৰীয় চলচ্চিত্ৰ বঁটা, পাঁচটা ফিল্মফেয়াৰ বঁটা (শ্ৰেষ্ঠ কণ্ঠশিল্পীৰ চাৰিটা), সাতটা আইফা বঁটা, ছটা স্ক্ৰীন বঁটা আৰু আঠটা দাক্ষিণাত্যৰ ফিল্মফেয়াৰ বঁটা লাভ কৰিছে। তেখেতে বিভিন্ন ভাৰতীয় ভাষাৰ বোলছবিৰ বাবে গীত বাণীবদ্ধ কৰি আগশাৰীৰ নেপথ্য গায়িকা হিচাপে প্ৰতিষ্ঠা লাভ কৰিছে।

সৰুকালৰে পৰা ঘোষালৰ গায়িকা হোৱাৰ মন আছিল। ২০০০ চনত দূৰদৰ্শনৰ গানৰ ৰিয়েলিটী শ্ব' চা ৰে গা মা পাৰ খিতাপ জয় কৰোঁতে ঘোষাল বোলছবি নিৰ্দেশক সঞ্জয় লীলা ভাঞ্চালীৰ চকুত পৰে। তাৰ পাছত তেখেতে ভাঞ্চালীৰ বোলছবি দেৱদাস (২০০২)ৰ যোগেদি নেপথ্য গায়িকা জীৱনৰ পাতনি মেলে। ইয়াৰ বাবে তেখেতে এটাকৈ শ্ৰেষ্ঠ গায়িকাৰ ৰাষ্ট্ৰীয় চলচ্চিত্ৰ বঁটা আৰু ফিল্মফেয়াৰ বঁটা লাভ কৰে।

নেপথ্য গায়কীৰ বাহিৰে ঘোষালে দূৰদৰ্শনৰ কেইবাটাও ৰিয়েলিটী শ্ব'ত বিচাৰক ৰূপে কাম কৰিছে। ২০১০ চনত তেখেতৰ সন্মানাৰ্থে আমেৰিকা যুক্তৰাষ্ট্ৰৰ অ'হায়' ৰাজ্যৰ গৱৰ্ণৰ টেড ষ্ট্ৰিকলেণ্ডে ২৬ জুনক "শ্ৰেয়া ঘোষাল দিৱস" ঘোষণা কৰিছিল। ফ'ৰ্বছৰ ১০০ গৰাকী ভাৰতীয় চেলিব্ৰিটীৰ তালিকাত তেখেতৰ নাম তিনিবাৰ অন্তৰ্ভুক্ত হৈছিল।

প্ৰাৰম্ভিক জীৱন

পশ্চিম বংগৰ মুৰ্ছিদাবাদ জিলাৰ বৰহমপুৰত ১৯৮৪ চনৰ ১২ মাৰ্চ তাৰিখে এটা বেংগলী হিন্দু পৰিয়ালত শ্ৰেয়া ঘোষালৰ জন্ম হয়। ৰাজস্থানৰ কোটাৰ ওচৰৰ ৰাৱাতভাতা নামৰ ঠাইত তেখেত ডাঙৰ-দীঘল হয়। তেখেতৰ দেউতাক বিশ্বজিৎ ঘোষ নিউক্লিয়েৰ পাৱাৰ ক'ৰ্পৰেছন অৱ ইণ্ডিয়াত কৰ্মৰত এজন বৈদ্যুতিক অভিযন্তা আৰু মাতৃ শৰ্মিষ্ঠা ঘোষাল এগৰাকী সাহিত্যৰ স্নাতকোত্তৰ ডিগ্ৰীধাৰী। তেখেতৰ সৌম্যদীপ নামৰ এজন ভাতৃও আছে।

ঘোষালে ৰাৱাতভাতাৰ এটমিক এনাৰ্জী চেণ্ট্ৰেল স্কুলত অষ্টম শ্ৰেণীলৈকে পঢ়ে। এটমিক এনাৰ্জী জুনিয়'ৰ্কলেজৰ বিজ্ঞান শাখাত নাম লগাই অলপদিন পাছতে মুম্বাইৰ SIES কলেজ অৱ আৰ্ট্‌ছ, চায়েন্স এণ্ড কমাৰ্চত নামভৰ্তি কৰে।

প্ৰথম অৱস্থাত ঘোষালে মাকৰ পৰাই সংগীতৰ শিক্ষা লাভ কৰিছিল। ছয় বছৰ বয়সত তেখেতে ভাৰতীয় ধ্ৰুপদী সংগীতৰ শিক্ষা আৰম্ভ কৰে।

ঘোষালে তেখেতৰ অনুপ্ৰেৰণা হিচাপে লতা মংগেশকাৰ, মহম্মদ ৰফি, আশা ভোঁচলে, মুকেশ, কে এছ চিত্ৰা, গীতা দত্ত, মদন মোহন আৰু আৰ ডি বৰ্মনৰ নাম উল্লেখ কৰিছে।

তথ্য সংগ্ৰহ

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:ভাৰতীয় কণ্ঠশিল্পী
শ্ৰেণী:বঙালী কণ্ঠশিল্পী
শ্ৰেণী:ফিল্মফেয়াৰ বঁটা বিজয়ী
শ্ৰেণী:বঙালী ব্যক্তি
শ্ৰেণী:হিন্দী চলচ্চিত্ৰৰ নেপথ্য কণ্ঠশিল্পী
শ্ৰেণী:বঙালী চলচ্চিত্ৰৰ নেপথ্য কণ্ঠশিল্পী
শ্ৰেণী:মাৰাঠী চলচ্চিত্ৰৰ নেপথ্য কণ্ঠশিল্পী
শ্ৰেণী:শ্ৰেষ্ঠ মহিলা নেপথ্য কণ্ঠশিল্পীৰ ৰাষ্ট্ৰীয় চলচ্চিত্ৰ বঁটা বিজয়ী
গ্ৰীষ্মকালীন পেৰালিম্পিক ২০১৬ত ভাৰত

ভাৰতে ২০১৬ চনৰ ৭ ছেপ্টেম্বৰৰ পৰা ১৮ ছেপ্টেম্বৰলৈ ব্ৰাজিলৰ ৰিঅ' দি জেনেৰিঅ'ত অনুষ্ঠিত ২০১৬ গ্ৰীষ্মকালীন পেৰালিম্পিক ক্ৰীড়াত অংশগ্ৰহণ কৰে। ১৯৬৮ চনৰ পেৰালিম্পিক ক্ৰীড়াৰ পৰা ভাৰতীয় খেলুৱৈ সকলে গ্ৰীষ্মকালীন পেৰালিম্পিকৰ ১৯৭৬ আৰু ১৯৮০ চনৰ সংস্কৰণক বাদ দি প্ৰতিটো সংস্কৰণত যোগদান কৰি আহিছে।

২০১৬ চনৰ ৮ আগষ্ট তাৰিখে ভাৰতীয় পেৰালিম্পিক সন্থায়ে ১৯ জনীয়া (১৬জন পুৰুষ আৰু ৩ গৰাকী নাৰী) প্ৰতিনিধিৰ দল ৰিঅ' পেৰালিম্পিকৰ ৫তা খেলৰ বাবে ঘোষণা কৰে।

পেৰালিম্পিকৰ ইতিহাসত ভাৰতে গ্ৰীষ্মকালীন পেৰালিম্পিকলৈ পঠিওৱা ইয়ে আটাইতকৈ বেছি সংখ্যক প্ৰতিযোগী। লগতে এইবাৰ ভাৰতে নিজৰ উৎকৃষ্ট প্ৰদৰ্শন দাঙি ধৰে। ভাৰতে ২টা সোণ, ১টা ৰূপ আৰু ১টা ব্ৰঞ্জৰ পদকৰে পিডক তালিকাৰ ৪৩তম স্থান অধিকাৰ কৰে। এইবাৰ ভাৰতীয় পেৰা খেলুৱৈ দেৱেন্দ্ৰ ঝাঝাৰীয়াই জেভলীন থ্ৰোত বিশ্ব ৰেকৰ্ড গঢ়ি সোণৰ পদক লাভ কৰে।

প্ৰতিযোগিতা

ক্ৰীড়া
পুৰুষ
মহিলা
মুঠ
ইভেণ্ট
আৰ্চাৰী
০
১
১
১
এথলেটিকছ
১৩
২
১৫
১১
ভাৰোলত্তন
১
০
১
১
সাঁতোৰ
১
০
১
১
শ্বুটিং
১
০
১
১
মুঠ
১৬
৩
১৯
১৫

পদক বিজয়ী

সৰ্বমুঠ

পদক
নাম
খেল
ইভেণ্ট
তাৰিখ

মাৰীয়াপ্পান থানগাভেলু
এথলেটিকছ
পুৰুষৰ হাই জাম্প এফ৪২
৯ ছেপ্টেম্বৰ

দেৱেন্দ্ৰ ঝাঝাৰীয়া
এথলেটিকছ
জেভলীন থ্ৰো এফ৪৬
১৪ ছেপ্টেম্বৰ

দীপা মালিক
এথলেটিকছ
মহিলাৰ শ্বট পুত এফ৫৩
১২ ছেপ্টেম্বৰ

বৰুণ সিং ভাটী
এথলেটিকছ
পুৰুষৰ হাই জাম্প এফ৪২
৯ ছেপ্টেম্বৰ

ক্ৰীড়া অনুযায়ী পদক

ক্ৰীড়া

মুঠ
এথলেটিকছ
২
১
১
৪

লগতে চাওক

পেৰালিম্পিকত ভাৰত

তথ্য সংগ্ৰহ

শ্ৰেণী:পেৰালিম্পিকত ভাৰত
ববী (১৯৭৩ চলচ্চিত্ৰ)

ববী ১৯৭৩ চনত নিৰ্মিত ভাৰতীয় হিন্দী ভাষাৰ এখন সংগীতমধুৰ ৰোমাঞ্চ ছবি। পৰিচালনা আৰু প্ৰযোজনা ৰাজ কাপুৰৰ আৰু ৰচনা খাজা আহমদ আব্বাছৰ। ছবিখনত ৰাজ কাপুৰৰ পুত্ৰ ঋষি কাপুৰে ডিম্পল কপাড়িয়াৰ প্ৰথম মুখ্য চৰিত্ৰত অভিনয় কৰিছে। ববীয়ে ১৯৭৩ চনৰ সৰ্বাধিক উপাৰ্জন কৰা ভাৰতীয় ছবিৰ স্থান নিশ্চিত কৰি এই ছবিখন ব্লকবাষ্টাৰ হৈ পৰে, ভাৰতীয় বক্স অফিচত ১৯৭০ দশকৰ দ্বিতীয় সৰ্বাধিক উপাৰ্জনকাৰী ছবি আৰু সৰ্বকালৰ শীৰ্ষ ২০খন সৰ্বাধিক উপাৰ্জনকাৰী ভাৰতীয় ছবিৰ ভিতৰত অন্যতম (যেতিয়া মুদ্ৰাস্ফীতিৰ সৈতে সামঞ্জস্য ৰাখি)। ইয়াৰ উপৰিও এইখন ভাৰতৰ বাহিৰত, ছোভিয়েট ইউনিয়নতো ব্লকবাষ্টাৰ হিচাপে পৰিগণিত হয়, য'ত ছবিখনে ৬২.৬ মিলিয়ন দৰ্শকক আকৰ্ষণ কৰে আৰু ফলস্বৰূপে এইখন ছোভিয়েট ইউনিয়নৰ সৰ্বকালৰ শীৰ্ষ ২০খন বক্স অফিচ হিট ছবিৰ ভিতৰত অন্যতম হ’ব পাৰিছে।

ছবিখন ট্ৰেণ্ড-চেটাৰ হৈ পৰিছিল। এইখন সাংঘাটিক লোকপ্ৰিয় হৈছিল আৰু ব্যাপকৰূপত অনুকৰণ কৰা হৈছিল। এইখনে বলীউডত ধনী-দুখীয়াৰ সংঘৰ্ষৰ পটভূমিত কিশোৰ ৰোমাঞ্চ শৈলীটোৰ পৰিচয় কৰাই দিছিল। ইয়াৰ পৰৱৰ্তী বছৰ আৰু দশকবোৰত অসংখ্য ছবিয়ে এইখনৰ কাহিনীৰ দ্বাৰা অনুপ্ৰাণিত হৈছিল। ইণ্ডিয়াটাইমছ মুভীজে ববীক 'বলীউডৰ শীৰ্ষ ৩০ খন চাবলগীয়া ছবি'ৰ ভিতৰত স্থান দিছে। ১৯৮০ চনত পৰৱাজ দৰ গাফাছ নামেৰে পাৰ্চী ভাষাত পুনৰ নিৰ্মাণ কৰা এই ছবিখন আছিল ডিম্পল কপাড়িয়াৰ ৭০ৰ দশকৰ প্ৰথম আৰু একমাত্ৰ ছবি। তেওঁ কম বয়সতে বিয়া কৰাই ছবি উদ্যোগ এৰি দিছিল আৰু ৮০ৰ দশকৰ মাজভাগত পুনৰ ছবি জগতলৈ উভতি আহিছিল।

তথ্য সংগ্ৰহ

বাহ্যিক সংযোগ

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:১৯৭৩ বৰ্ষৰ চলচ্চিত্ৰ
নুৰজাহান

] ৰাজকীয় স্বাক্ষৰ থকা সকলো অৰ্ডাৰতে 'নুৰ জাহান' নাম আছিল।
নুৰজাহান ৰ প্ৰকৃত নাম আছিল মেহৰ-উন-নিছা(জন্ম, ৩১ মে' ১৫৭৭ –মৃত্যু, ১৮ ডিচেম্বৰ ১৬৪৫) আছিল মোগল সম্ৰাট জাহাংগীৰৰ বিংশতম (আৰু শেষ) পত্নী।নিজৰ নামত মুদ্ৰা খোদিত কৰা তেৱেঁই একমাত্ৰ মোগল সম্ৰাজ্ঞী।

উদ্ধৃতি

এই দুখীয়া অচিনাকি মানুহৰ কবৰত কোনো দীপ জ্বলিব নালাগে, কোনো গোলাপ ফুল ফুলিব নালাগে; কোনো পখিলাৰ ডেউকা জ্বলিব নালাগে, কোনো নাইটিংগেলে গান গাব নালাগে।
হুইলাৰ থেকষ্টনে অনুবাদ কৰা নুৰ জাহানৰ সমাধিৰ ওপৰত থকা এপিটাফ, "নুৰ জাহান"ত উদ্ধৃত, পৃ. ২৭৫

নুৰজাহানৰ বিষয়ে উক্তি

ভাগ্যই নিৰ্দেশ দিছিল যে তাই বিশ্বৰ ৰাণী আৰু সময়ৰ ৰাজকুমাৰী হ’ব।
এইচ এম ইলিয়ট আৰু জন ডাউছনৰ সম্পাদনাত মুতামাদ খানৰ ইকবাল নামা-ই-জাহাংগীৰী "নুৰ জাহান", পৃ. ১৯
তেওঁৰ প্ৰভাৱ আৰু প্ৰতিপত্তি দিনক দিনে বাঢ়ি আহিছিল... তেওঁৰ ছীল অবিহনে কোনো মহিলাক মাটিৰ অনুদান দিয়া হোৱা নাছিল... কেতিয়াবা তাইৰ ৰাজপ্ৰসাদৰ বেলকনিত বহিছিল, য'ত সম্ভ্ৰান্ত লোকসকলে তেওঁৰ আদেশ শুনিবলৈ গোট খাইছিল। তেওঁৰ নামত মুদ্ৰা তৈয়াৰ কৰা হৈছিল... [আৰু] সকলো ডিক্ৰীতে "নুৰ জাহান"—অৰ্থাৎ "ৰাণী বেগম" নামৰ সৈতে ৰাজকীয় স্বাক্ষৰ আছিল। [গতিকে] যে অৱশেষত, তাইৰ কৰ্তৃত্ব ইমানেই বৃদ্ধি পালে যে ৰজাজন কেৱল মূৰ্তিৰ ৰূপলৈ হ্ৰাস পালে।
এইচ এম ইলিয়ট আৰু জন ডাউছনৰ সম্পাদনাত মুতামাদ খানৰ ইকবাল নামা-ই-জাহাংগীৰী "নুৰজাহান", পৃ. ৪৩

উৎস

বাহ্যিক সংযোগ

Iqbal Nama-i-Jahangiri of Mutamad Khan, edited by H. M. Elliot & John Dowson.
Ellison Banks Findly: Nur Jahan, Empress of Mugahal India, Oxford University Press, New York, 1993

শ্ৰেণী:মৃত ব্যক্তি
শ্ৰেণী:ভাৰতীয় নাৰী
ৰেখা

ৰেখা (জন্ম: ১০ অক্টোবৰ, ১৯৫৪, প্ৰকৃত নাম: ভানুপ্ৰিয়া গণেশন) এগৰাকী কিংবদন্তি স্বৰূপ ভাৰতীয় চলচ্চিত্ৰ অভিনেত্ৰী। তেওঁৰ বহুমুখী প্ৰতিভাৰ বাবে তেওঁক প্ৰশংসা কৰা হয় আৰু তেওঁক হিন্দী চিনেমাৰ অন্যতম শ্ৰেষ্ঠ অভিনেত্ৰী হিচাপে গণ্য কৰা হয়। যদিও তেওঁ ১৯৬৬ চনত তেলুগু ছবি ৰংগুলা ৰত্নমৰ জৰিয়তে শিশু অভিনেত্ৰী হিচাপে কেৰিয়াৰ আৰম্ভ কৰিছিল (যিখন ছবিয়ে সেই বছৰৰ তেলুগু ভাষাৰ শ্ৰেষ্ঠ ফিচাৰ ফিল্মৰ ৰাষ্ট্ৰীয় চলচ্চিত্ৰ বঁটা লাভ কৰিছিল), হিন্দী ছবিত তেওঁৰ অভিষেক ঘটে সাৱন ভাদো (১৯৭০)ৰ জৰিয়তে। তাৰ পিছৰে পৰা তেওঁ ১৮০ খনতকৈও অধিক ছবিত অভিনয় কৰিছে। ভাৰতীয় সংবাদ মাধ্যমে তেওঁক "চেক্স চিম্বল" উপধি দিছিল। তেওঁৰ ছবিসমূহৰ বাবে লাভ কৰা বহুতো ফিল্মফেয়াৰ বঁটা আৰু ৰাষ্ট্ৰীয় বঁটাৰ উপৰিও তেওঁ ভাৰত চৰকাৰৰ দ্বাৰা প্ৰদান কৰা চতুৰ্থ সৰ্বোচ্চ অসামৰিক সন্মান পদ্মশ্ৰী লাভ কৰিছে। তেওঁ ভাৰতীয় সংসদৰ ৰাজ্যসভাৰ এগৰাকী প্ৰাক্তন সদস্য।

উদ্ধৃতি

মই অতি লাজুক মানুহ। মানুহে যি ভাবে মই এক ৰহস্যময়ী চেহেৰা বজাই ৰাখিবলৈ চেষ্টা কৰোঁ—সেইটো সঁচা নহয়।
"Rekha Quotes", IMDb।

জীৱনত একাকীত্ব মোৰ অংশ হৈ আছে, কিন্তু একেলগে থকা মানে সদায় নিঃসঙ্গ হোৱা নহয়।
"Rekha Quotes", IMDb।

মই সফলতা বিশ্বাস নকৰোঁ। মই কেৱল মোৰ জীৱনৰ প্ৰতিটো মুহূৰ্ত উপভোগ কৰাত বিশ্বাস কৰোঁ।
"Rekha Quotes", IMDb।

মই মোৰ ব্যক্তিগত জীৱন প্ৰকাশ কৰিব নিবিচাৰোঁ। মানুহে সেয়া ভুল বুজিব পাৰে।
"Rekha Quotes", IMDb।

যেতিয়া আপুনি তাৰকা হয়, তেতিয়া আপুনি স্বাভাৱিক নহয়—ই এটা অভিশাপ।
"Rekha Quotes", IMDb।

মই জীৱনৰ দুয়োটা দিশ দেখা পাইছোঁ। মানুহৰ সৈতে মিশি থাকোঁতে মই শিকোঁ, পৰ্যবেক্ষণ কৰোঁ, আৰু সেইবোৰে মোক সহায় কৰে।
"Rekha Quotes", IMDb।

বাহ্যিক সংযোগ

শ্ৰেণী:ভাৰতীয় অভিনেত্ৰী
প্ৰলম্ব

প্ৰলম্ব হিন্দু পৌৰাণিক কাহিনীত বলোৰামে হত্যা কৰা এক অসুৰ। প্ৰাসংগিক কিম্বদন্তি অনুসৰি অসুৰে গোপালকৰ বেশ ধৰি কৃষ্ণ আৰু বলোৰামৰ সৈতে জাঁপ খেলিবলৈ চেষ্টা কৰিছিল, যাৰ চৰ্ত অনুসৰি পৰাজিতজনে বিজয়ীক পিঠিত কঢ়িয়াই নিব লাগে। প্ৰলম্ব তৎক্ষণাত হাৰিল, আৰু বলোৰামক পিঠিত কঢ়িয়াই নিবলৈ বাধ্য হ’ল। কিন্তু তাৰ পিছত প্ৰলম্বই নিজৰ স্বৰূপ প্ৰকাশ কৰি শৰীৰটো বৃহৎ অৱয়বলৈ ৰূপান্তৰিত কৰি বলোৰামক আঁকোৱালি লৈ দৌৰিবলৈ চেষ্টা কৰিলে; সেইটো হ’লহেঁতেন, যদিহে কৃষ্ণই তেওঁক ধমক দি বাধা নিদিলেহেঁতেন। তাৰ পাছত বলোৰামে প্ৰলম্বক আঁঠুৰে চেপি ধৰিলে, একেলগে মূৰ আৰু মুখত মুঠিৰে আঘাত কৰিলে, দুয়োটা চকুত আক্ৰমণ কৰিলে। মুখৰ পৰা তেজ বমি কৰি মগজুটো লাওখোলাৰ পৰা বাহিৰ কৰি অসুৰক পৃথিৱীলৈ নমাই আনি হত্যা কৰা হ’ল। বিষ্ণু পুৰাণ আৰু মহাভাৰতত প্ৰলম্বৰ উল্লেখ পোৱা যায়।

সাহিত্যত

বিষ্ণু পুৰাণত অসুৰ ধেনুকাৰ পৰাজয়ৰ পিছত বধ হোৱা অসুৰৰ শক্তিৰ বৰ্ণনা কৰা হৈছে:

তথ্যসূত্ৰ

শ্ৰেণী:অসুৰ
কাঠ শালিকা

কাঠ-শালিকা (, বৈজ্ঞানিক নাম: Sturnia malabarica)
) শালিকা জাতীয় চৰাইৰ প্ৰজাতি সমূহৰ অন্যতম প্ৰজাতি৷ দক্ষিণ-পূব এছিয়া তথা ভাৰত ত ইয়াক থলুৱাভাৱে দেখা পোৱা যায় যদিও ই আংশিকভাৱে পৰিভ্ৰমণকাৰী চৰাই বুলিও জানিব পৰা গৈছে৷

টেক্সন'মি

একাধিক বিৱৰ্তনৰ উৎসৰ বাবে পূৰ্বতে কাঠ-শালিকাক কেইবাটাও গোত্ৰ যেনে Sturnia, Sturnus আৰু Temenuchus ৰ অন্তৰ্ভুক্ত কৰা হৈছিল যদিও পৰৱৰ্ত্তী সময়ত কৰা গৱেষণাত পোৱা তথ্য অনুসৰি Temenuchus গোত্ৰকে বৰ্তমান বাহাল ৰখা হৈছে৷

কাঠ-শালিকাৰ তিনিটা উপ-প্ৰজাতি দেখা পোৱা যায়-
S. m. malabarica: উত্তৰ-পূব ভাৰত, নেপাল, ভূটান, বাংলাদেশ আৰু ম্যানমাৰত বিস্তৃত হৈ আছে৷
S. malabarica nemoricola: দক্ষিণ চীণ, থাইলেণ্ড, লাইছ, ভিয়েটনাম আৰু কম্বোডিয়াত ইয়াক দেখিবলৈ পোৱা যায়৷
S. malabarica blythii: ভাৰতৰ দাক্ষিণাত্য অঞ্চল (Western Ghat)ত পোৱা যায়৷

বিৱৰণ

কাঠ-শালিকাৰ পূৰ্ণবয়স্ক এটা চৰাইৰ দেহৰ দৈৰ্ঘ্য প্ৰায় ২০ ছে: মি: হয়৷ ইয়াৰ পিঠি অংশ মটিয়া (grey) আৰু ক'লা চানেকীয়া৷ উপ-প্ৰজাতি সমূহৰ দেহৰ বৰণৰ কিছু পাৰ্থক্য দেখা যায়৷ S. m. malabarica' আৰু blythii ৰ ক্ষেত্ৰত দেহৰ তলৰ অংশ ইটাবণীয়া (rufous) কিন্তু nemoricola ৰ সেই অংশৰ বৰণ বগা হয় ৷ তিনিওটা উপ-প্ৰজাতিৰ চকুৰ মণি বগা আৰু ঠোঁটৰ বৰণ হালধীয়া হয়৷ মতা-মাইকী উভয়ে দেখাত একে হয়৷ অৱশ্যে পোৱালী কাঠ-শালিকাৰ দেহৰ তলৰ অংশ বগা আৰু নেজৰ আগটো ৰঙা চানেকীয়া হোৱা দেখা যায়৷

আচৰণ

কাঠ-শালিকাই সাধাৰণতে মুকলি কাঠনি বা খেতি-পথাৰত বাহ সাজে৷ ইহঁতে গছৰ সুৰুঙা আদিত বাহ সাজে৷ এবাৰত ৩-৫ টাকৈ কণী পাৰে৷

শালিকাৰ অন্যান্য প্ৰাজতি সমূহৰ দৰেই কাঠ-শালিকাইও ফল-মূল, ফুলৰ মৌ আৰু পোক-পৰুৱা আদি খাই জীয়াই থাকে৷ ইহঁতে জাক পাতি উৰে আৰু গোটেইবোৰ চৰায়ে মিলি একেলগে আৰু খুব খৰকৈ উৰাৰ দিশ সলনি কৰিব পাৰে৷

তথ্য সংগ্ৰহ

অন্যান্য উৎস

Grimmett, Richard; Inskipp, Carol, Inskipp, Tim & Byers, Clive (1999): Birds of India, Pakistan, Nepal, Bangladesh, Bhutan, Sri Lanka, and the Maldives. Princeton University Press, Princeton, N.J.. ISBN 0-691-04910-6
Rasmussen, Pamela C. & Anderton John C. (2005): Birds of South Asia: The Ripley Guide. Smithsonian Institution and Lynx Edicions. ISBN 84-87334-67-9
Zuccon D, Cibois A, Pasquet E, Ericson PG. (2006) Nuclear and mitochondrial sequence data reveal the major lineages of starlings, mynas and related taxa. Mol Phylogenet Evol. 41(2):333-44

শ্ৰেণী:শালিকা
শ্ৰেণী:জীৱবিজ্ঞান
শ্ৰেণী:অসমৰ চৰাই
চিদাম্বৰম সুব্ৰমনিয়াম

চিদাম্বৰম সুব্ৰমনিয়াম (; ৩০ জানুৱাৰী ১৯১০ – ৭ নৱেম্বৰ ২০০০) এগৰাকী ভাৰতীয় ৰাজনৈতিক নেতা আৰু স্বাধীনতা সংগ্ৰামী আছিল। তেওঁ কেন্দ্ৰীয় চৰকাৰত কৃষি, বিত্ত আৰু ৰক্ষা মন্ত্ৰণালয়ৰ মন্ত্ৰী হিচাপে কাৰ্য নিৰ্বাহন কৰিছিল। পিছলৈ মহাৰাষ্ট্ৰৰ ৰাজ্যপাল হিচাপে দায়িত্ব পালন কৰিছিল। তেওঁ ভাৰতৰ খাদ্য আৰু কৃষিমন্ত্ৰী হৈ থাকোঁতে ভাৰতক খাদ্য উৎপাদনৰ ক্ষেত্ৰত আত্মনিৰ্ভৰশীল কৰিবলৈ এম. এছ. স্বামীনাথন, বি. শিৱৰমণ আৰু নৰ্মান ই. বৰলুঙৰ সৈতে ভাৰতত সেউজ বিপ্লৱৰ সূচনা কৰিছিল। তেওঁক ভাৰত চৰকাৰে সেউজ বিপ্লৱত আগবঢ়োৱা অৱদানৰ স্বীকৃতি স্বৰূপে ১৯৯৮ চনত ভাৰতৰ সৰ্বোচ্চ অসামৰিক সন্মান ভাৰত ৰত্ন প্ৰদান কৰে।

প্ৰাৰম্ভিক জীৱন আৰু শিক্ষা

১৯১০ চনৰ ৩০ জানুৱাৰী তাৰিখে তামিলনাডুৰ কৈম্বটোৰ জিলাৰ পলাচীত চিদাম্বৰম সুব্ৰমনিয়ামৰ জন্ম হৈছিল। তেওঁৰ খুড়া স্বামী স্বামীনাথন তেওঁৰ আদৰ্শ ব্যক্তি আছিল।

ৰাজনৈতিক জীৱন

প্ৰাৰম্ভিক কালছোৱা

তেওঁ মহাবিদ্যালয়ত পঢ়ি থাকোঁতে ব্ৰিটিছৰ বিৰুদ্ধে আইন অমান্য আন্দোলনত যোগ দিছিল। ১৯৪২ চনত ভাৰত ত্যাগ আন্দোলনৰ সময়ত তেওঁ কাৰাবাস খাটিছিল।

বিত্ত মন্ত্ৰালয় আৰু অপাতকাল

১৯৬৯ চনত কংগ্ৰেছৰ বিভাজন হোৱাত ইন্দিৰা গান্ধীয়ে আৰম্ভ কৰা কংগ্ৰেছ-১ৰ তেওঁ অধ্যক্ষ আছিল। পিছলৈ তেওঁ ইন্দিৰা গান্ধীৰ কেবিনেটত বিত্ত মন্ত্ৰীৰ দায়িত্বভাৰ লাভ কৰে। এই সময়ত তেওঁ ভাৰতীয় মুদ্ৰাৰ মূল্য কম কৰাৰ দৰে ব্যৱস্থা হাতত লয়। তেওঁ ১৯৭৬ চনত অপাতকালৰ সময়ত ভাৰতৰ বিত্তমন্ত্ৰী আছিল।

মৃত্যু

২০০০ চনৰ ৭ নৱেম্বৰ তাৰিখে ৯০ বছৰ বয়সত চিদাম্বৰম সুব্ৰমনিয়ামৰ মৃত্যু হয়।

বঁটা আৰু সন্মান

ভাৰত ৰত্ন, ভাৰতৰ সৰ্বোচ্চ অসামৰিক সন্মান, ১৯৯৮
ৱাই. বি. চৌহান ৰাষ্ট্ৰীয় একত্ৰীকৰণ বঁটা
ইউ ঠান্ত শান্তি বঁটা, ১৯৯৬
নৰ্মান বৰলুং বঁটা, ১৯৯৬
অনুব্ৰত বঁটা, ১৯৮৮ একেবছৰে ভাৰতীয় ডাক বিভাগে তেওঁৰ স্মৃতিত এক ডাক টিকট প্ৰচলন কৰে।

গ্ৰন্থৰাজি

দা নিউ ষ্ট্ৰেতেজী ইন ইণ্ডিয়ান এগ্ৰীকাল্চাৰ
চাম কাউন্ত্ৰীজ হুইছ আই ভিজিটেড ৰাউণ্ড দা ৱৰ্ল্ড
ইণ্ডিয়া অফ মাই ড্ৰিমছ

তথ্য উৎস

বাহ্যিক সংযোগ

ৰাষ্ট্ৰীয় এগ্ৰ' ফাউণ্ডেচন

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় ৰাজনীতিবিদ‎
শ্ৰেণী:ভাৰত চৰকাৰৰ মন্ত্ৰী
শ্ৰেণী:ভাৰতৰ স্বাধীনতা সংগ্ৰামী
শ্ৰেণী:ভাৰত ৰত্ন বঁটা বিজয়ী